diola
Store norske leksikon,Historie,Verdens historie og samtidshistorie,Afrika,Folkegrupper i Afrika
Diola er en en samling av folkegrupper i Senegal, Gambia og Guinea-Bissau som teller til sammen cirka 770 000 mennesker.
Det er både språklige og kulturelle forskjeller mellom diola-gruppene, men de har samme form for sosial organisasjon, og hadde tidligere felles religion og ritualer. I dag er de muslimer og katolikker, men tradisjonelle trosforestillinger kan likevel være sterke.De har også felles hovednæring, nemlig det tradisjonelle og særegne våtrisjordbruket. Diola dyrker ris på våtmark nær tidevannsområder, og de konstruerer spesielle jorddiker for å holde saltvannet ute. Denne teknikken kan være svært gammel, muligens fra det første århundret etter Kristus. På 1900-tallet er risen blitt supplert med vekster for markedssalg, særlig peanøtter. Les mer i Store norske leksikon Senegals befolkning Gambias befolkning Guinea-Bissaus befolkning